सीबीआई ने रविवार को पुणे की विशेष अदालत में सचिन अंदुरे को पेश किया। सीबीआई का तर्क है कि औरंगाबाद का रहने वाला सचिन अंदुरे कथित रूप से दाभोलकर की हत्या में शामिल है। सचिन पर आरोप है कि वह डॉ वीरेंद्र तावड़े के साथ हत्या की साज़िश रचने में शामिल था। सीबीआई बहुत पहले ही वीरेंद्र तावड़े को गिरफ्तार कर चुकी है। 2016 में एक चार्जशीट भी दायर कर चुकी है। जिसमें डॉ तावड़े को सनातन संस्था का सदस्य बताया गया है। सचिन को महाराष्ट्र और कर्नाटक में कई जगहों पर हथियार चलाने की ट्रेनिंग दी गई थी।